Пол Валери
Стъпките

Превод от френски: Коста Бенчев, —

chitanka.info

Твоите стъпки — деца на мълчание,

Бавно полагани, свято ваяние,

Към леглото на моето бдение

Идват притихнали, ледени.

Чудна маска, сянка божествена,

Колко сте тихи — стъпки тържествени!

О, богове! Всеки дар разгадаван

Иде насам гол и сподавен.

И когато с усмивка двусмислена

Се приготвяш за усмиряване,

Дай на мене — целият в мисли,

Сладък нектар, утоляване.

Не прибързвай с вопъла нежен,

Питай дали си или не си ти,

Защото живях и те чаках безбрежен

И сърцето ми биеше в стъпките ти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.